पाएं अपने शहर की ताज़ा ख़बरें और फ्री ई-पेपरडाउनलोड करें
मई के पहले दिन ही जिले में 132 नए पॉजिटिव मरीज निकले हैं तथा एक जने की मौत भी हुई है। सीएमएचओ डॉ कप्तान सिंह ने बताया कि अब तक 276852 सैंपल की जांच की जा चुकी है जिसमें 11463 लोग संक्रमित निकले हैं तथा 143 लोग अपनी जान गवां चुके हैं। हालांकि शनिवार को 80 लोगों के रिकवर्ड होने के साथ ही अब तक 10118 लोग रिकवर्ड हो चुके हैं। इस प्रकार रिकवरी रेट 88.27% है।
वर्तमान में एक्टिव मरीजों की संख्या 1202 है, जिनके भी जल्दी ठीक होने की उम्मीद है। दूसरी ओर, आरबीएम में सीरियस मरीजों के लिए बेड़ों की कमी के कारण गंभीर रूप से संक्रमित मरीजों को इलाज में परेशानी उठानी पड़ सकती है। जानकारी के अनुसार फिलहाल अस्पताल में सामान्य भर्ती के बेड की खाली हैं। ऑक्सीजन बैड, आईसीयू विदाउट वेंटीलेटर और आईसीयू विद वेंटीलेटर फुल चल रहे हैं।
जिले में बढ़ते कोरोना संक्रमण व पड़ोसी राज्यों से संक्रमित मरीजों की भीड़ को देखते हुए कोरोना संक्रमित मरीजों को तीन लेबलों (कैटेगरी) में बांटकर अस्पताल में होने वाली भीड़ को कम करने की कवायद शुरू की गई है। भरतपुर जिला कलेक्टर हिमांशु गुप्ता ने शनिवार को अस्पताल का दौरा कर हालात जाने। उल्लेखनीय है कि भास्कर ने बाहर के मरीजों के कारण अस्पताल में बढ़ रहे दबाव को लेकर 01 मई को समाचार प्रकाशित किया था। इसके बाद प्रशासन सक्रिय हुआ।
इधर, जिला कलेक्टर ने बताया कि अन्य राज्यों से कोरोना संक्रमित मरीज आने से जिला अस्पताल में भीड़ ज्यादा हो गई है लेकिन प्राथमिकता जिले के मरीजों को दी जाएगी। अब कोरोना संक्रमित मरीजों को तीन लेबलों में विभाजित किया गया है जिससे अस्पताल की व्यवस्था भी सही बनी रहे। इसमें रेड, ब्लैक, ग्रीन लेबल में विभाजित करते हुए मरीजों को अलग-अलग जगह पर भर्ती कराया जाएगा।
रेड लेबल में वे कोरोना संक्रमित मरीज होंगे जिनकी स्थिति ज्यादा खराब है व ब्लैक लेबल में वह मरीज होंगे जिनकी स्थिति ज्यादा गंभीर नहीं है और ग्रीन लेबल में वह मरीज होंगे जिनकी स्थिति सही है लेकिन को करोना संक्रमित है। रेड लेबल केटेगरी वाले मरीजों को जिला अस्पताल में भर्ती कराया जाएगा जबकि, ब्लैक लेबल वालों को अन्य बनाए गए कोरोना संक्रमण वार्ड में भर्ती कराया जाएगा साथ ही ग्रीन लेवल केटेगरी वाले मरीजों को घरों में ही आइसोलेट कराया जाएगा।
मंंडी से जुडे़ 10 लोग पाॅजिटिव, 9 तक बंद
नई मंडी से जुड़े 10 लाेग पाॅजिटिव हैं, इसलिए मंडी काे 9 मई तक बंद रखने का निर्णय लिया है। उल्लेखनीय है मंडी 27 अप्रैल से 2 मई तक पहले से ही बंद हैं। इसे अब 9 मई तक बढ़ा दिया गया है। सचिव अमित गाेयल ने बताया कि व्यापार मंडल ने मंडी काे 9 मई तक बंद रखना तय किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva bho_Deva hin_Deva zho_Hant eng_Latn